เป็นร้านที่ภรรยาเห็นป้ายโฆษณาริมทาง แล้วลองแวะชิม เห็นร้านครั้งแรก ชอบการตกแต่งร้านได้ร่มรื่นน่านั่ง เราตัดสินใจขอนั่งในห้องแอร์ ซึ่งเป็นห้องคาราโอเกะ และเป็นห้องเดียวที่ติดแอร์ พนักงานได้รีบจัดเตรียมด้วยความเต็มใจซึ่งเป็นอีกสิ่งที่ผมรู้สึกประทับใจ เนื่องจากในร้านยังไม่มีลูกค้าเพราะยังเช้ามาก เราประเดิมสั่งอาหารตามเมนูแนะนำ กุ้งฝอยทอด เมนูนี้เป็นเมนูโปรดของผมอยู่แล้ว ร้านนี้ทอดได้กรอบและไม่อมน้ำมัน กุ้งสด ใครชอบทานเมนูนี้ รับรองต้องชอบ ปลาเนื้ออ่อนทอดกระเทียม ปลาตัวใหญ่ทำให้ทอดได้ไม่กรอบถึงก้าง กระเทียมเกรียมไปนิด แต่รสชาติถือว่าดี แซลมอนน้ำตก ปรุงได้ครบรส แซลมอนเป็นแบบสด ใครทานปรุงสุกก็แจ้งทางร้านได้ครับ แซ่บ ต้มยำปลาคัง รสชาติทานได้ จะเปรี้ยวโด่งไปนิด ปลาสดดี ช่วงกลางคืนบรรยากาศน่าจะสวยน่านั่งกว่า สรุปแวะฝากท้องได้เลยครับ